Tajga tusschn de Muskwa-Bergn en 't Grôot Sleevie-Mêer

De tajga tusschn de Muskwa-Bergn en 't Grôot Sleevie-Mêer, geleegn in Kanada, zyn 'n ekostreeke uut d' ekozôone Nearctis vôgnst de Weirld Nateur-Stichtienge (WWF)  Ecoregion NA0610 : Muskwa-Slave Lake forests (WWF).. Ze maakn dêel uut van 't bioom de boreoale busschn of de tajga. D' ippervlakte van d' ekostreeke besloa 26 236 579 êktoarn  Ecoregion NA0610 : Muskwa-Slave Lake forests (WWF) Ecoregion NA0610 : Muskwa-Slave Lake forests, Global Species. Ecoregion NA0610 : Muskwa-Slave Lake forests (National Geograhic). Vo de grôote ekoloogiesche rykdom is d' ekostreeke e dêel van de Global 200-streeke de "tajga tusschn de Muskwa-Bergn en 't Grôot Sleevie-Mêer".

Beschryvienge
Die ekostreeke is te vienn in nôordwestlik Alberta, nôordôostlik Britsch Koluumbja en e grôot stik van 't zuudwestn van de Nôordwestlikke Gebiedn roend de Mackenzie-Valleeje, vanof de Muskwa-Bergn toe an 't Grôot Sleevie-Mêer woanoa dat d' ekostreeke genoamd is. Byzoendre gebiedn sluutn 't boreoal bus in ten ôostn van de Mackenzie-Rieviere (tusschn Mackenzie-Bergn en Franklin-Bergn; 't land lanst de Horn-Rieviere an de westkant van de Mackenzie; 't bekkn van de Liard-Rieviere; en de Karieboe-Bergn in nôord-sentroal Alberta. 

't Landschap bestoat uut brêe platte vlaktn en lêeglandn oendrbrookn deur bergn en oogvlaktn, lik de Karieboe-Bergn. Bykans den êft van 't gebied is bedekt mê moerassn en veenn lik Zama-Mêer in Alberta. D' ekostreeke is in de zôone van nie-aanêensluutnd permafrost en êt 'n subarktiesch kliemoat, mê zoomre-temprateurn mêt e gemiddelde roend 12,5 °C, en wientre-temprateurn mêt e gemiddelde van -18 °C toe -24,5 °C. De joarliksche gemiddelde temprateurn zyn tusschn -2,0 °C en  -6,5 °C. De neerslag is taamlik lêege, mêt e gemiddelde tusschn 250 mm en 500 mm. 

Plantn-weirld
De vegetoasje bestoat oofdzoaklik uut dichte busschn van Ameriekoansche roatlpopliere (Populus tremuloides), witte sparre (Picea glauca) en boalsm-denne (Abies balsamea), mê klindre populoasjes van boalsm-popliere (Populus balsamifera), zwarte sparre (Picea mariana) en berke.

Bêestn-weirld
Die ekostreeke êrbergt veele wilde bêestn woaroendre grôote kuddn (van duuznde stiks) van roendtrekknde bus-karieboe (Rangifer tarandus caribou) en andre grôote zoogbêestn lik eeland (Alces alces), biezong (Bison bison athabascae) (Wood Buffalo National Park is in die streeke), wapietie (Cervus canadensis) en muul-êrte (Odocoileus hemonius) tegoare mê klindre bêestn lik snêewschoe-oaze (Lepus americanus). De roofbêestn die undre voedn mê aal da wild zyn de Kanadeesche lynx (Lynx canadensis), de grizzly-beir (Ursos arctos horriblus), d' Ameriekoansche zwarte beir (Ursus americanus) en de grysde wolf (Canis lupus). Veugls omvattn de woatre-veugls van de veele moerassn en prèèrie-veugls lik de ruugpôot-oendrs (Tetraoninae). 

Bedreigiengn en beschermienge
Die ekostreeke is goed bewoard, mêt e geschat 75% da nog oengerêpt is. Beschermde gebiedn bevattn westlikke dêeln van Nasjonoal Park Wood Buffalo in nôordlik  Alberta, 't zuudlik midden van de Nôordwestlikke Gebiedn, en Maxhamish Lake Provincial Park en andre beschermde gebiedn in nôordôostlik Britsch Koluumbja. Kappn van de busschn is de grotste bedreigienge vo d' ekoloogiesche weirde van de streeke tegoare mê de meuglikeedn vo myn-uutboatienge, d' uutwerkienge van de Mackenzie-ootostroade en oolje-puuplynn.

Zied ook noa

Eksterne koppliengn
 Muskwa-Slave Lake forests (The Encyclopedia of Earth). 
 Global ecoregion nr 81 : Muskwa-Slave Lake Boreal Forests (WWF).

Verwyziengn
<references>

Categorie:Geografie van Canada
Categorie:Boreoale busschn
Categorie:Ecologie